cyanic-selkie/wikianc huggingface dataset:
Gilgit-Baltistan
Gilgit-Baltistan, til 2009 Nordområdet eller Federally Administered Northern Areas (FANA), er det nordligste politiske området i Pakistan, og grenser i nord til Afghanistan, til Kina i nordøst, og i sørøst til Jammu og Kashmir.
Hovedbyen er Gilgit med 10,414 innbyggere (1. januar 2007). Gilgit er også navnet på en divisjon og et distrikt i området.
Distrikter
Gilgit-Baltistan er inndelt i to divisjoner og sju distrikt, som tabellen nedenfor viser. De viktigste byene er Gilgit og Skardu. Før delingen av Kashmir utgjorde Baltistan en del av provinsen Ladakh. Skardu var vinterhovedstaden i Ladakh i 106 år.
Neeru Agarwal
Neeru Agarwal (født 9. oktober 1955 ) er en norsk skuespiller av indisk opphav.
Juditha
Juditha er en slekt av dagsommerfugler som tilhører familien Riodinidae.
Marko Bijač
Marko Bijač (født 12. januar 1991) er en kroatisk vannpolospiller.
Han representerte Kroatia under Sommer-OL 2016 i Rio de Janeiro, der han tok sølv i herrenes turnering.
Juditha
Utseende
Middelsstore sommerfugler (vingespenn 40-45 millimeter). Oversiden er mørkbrun med et bredt, kileformet, skinnende hvitt tverrbånd i midten. Undersiden er gulbrun, også her med et bredt, hvitt tverrbånd.
Levevis
Disse sommerfuglene lever i skog, gjerne tropisk regnskog. Larvene kan finnes på en rekke forskjellige planter fra ulike grupper. De er muligens knyttet til nymfer av ulike nebbmunner som blir voktet av maur.
Utbredelse
Slekten er utbredt i Mellom- og Sør-Amerika, fra Mexico i nord til Paraguay i sør.
Xystochroma
Xystochroma er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, stort sett grønnlig metallisk fargede trebukker. Hodet er ikke påfallende forlenget. Antennene er middels kraftige og omtrent så lange som kroppen. Pronotum er rundet, litt knudrete, med en tann midt på hver sidekant. Dekkvingene er noe avsmalnende bakover, ofte med en mørk lengdestripe. Beina er lange og slanke, lårene gjerne mer eller mindre rødlige.
Levevis
Larvene utvikler seg i ved av løvtrær.
Utbredelse
Slekten er utbredt i Mellom- og Sør-Amerika, fra Mexico (Veracruz) i nord til det sørlige Brasil i sør.
Skofteland Film
Skofteland Film AS er et norsk filmselskap som ble etablert i Oslo i 2006, og er et uavhengig TV- og filmproduksjonsselskap som primært produserer dokumentarfilmer og -serier for norske fjernsynskanaler.
Daglig leder og produsent er Hilde Skofteland.
Giulio Gabrielli den eldre
Giulio Gabrielli (den eldre) (født ca. 1604 i Roma i Italia, død 31. august 1677 i Roma) var en av den katolske kirkes kardinaler. Han var biskop av Ascoli Piceno 1808–1816.
Han deltok ved konklavet 1644 men måtte forlate det på grunn av sykdom før det valgte pave Innocens X, konklavet 1655 som valgte pave Alexander VII, og konklavet 1667 som valgte pave Klemens IX, konklavet 1669–1670 som valgte pave Klemens X, og konklavet 1676 som valgte pave Innocens XI.
Han var nevø til kardinal Orazio Lancellotti (kreert 1611) og i slekt med pave Klemens X (1670–1676) og med den langt senere kardinal Giulio Gabrielli den yngre (kreert 1801).
Hudson
Hudson kan vise til:
Lee (fornavn)
Lee er et engelsk fornavn for begge kjønn.
Etymologi
Lee er dannet av et etternavn med opprinnelse i gammelengelske leah, «lysning».
Utbredelse
Lee er i dag i de fleste engelsktalende land mest utbredt som jentenavn. Merk at Lee også er et vanlig asiatisk etternavn, som kan ha blitt feilaktig registrert som fornavn i statistikken.
Mannsnavn
Lee var et populært guttenavn i USA på slutten av 1800-tallet. Navnet kan ha vært gitt som oppkalling etter general Robert E. Lee (1807–1870) som kjempet på sørstatenes side under den amerikanske borgerkrigen.
I England var Lee et populært guttenavn fra 1960-årene til 1980-årene.
Kjente personer med navnet
Personene i listen er ordnet kronologisk etter fødselsår.
Hoboken (New Jersey)
Hoboken er en by i Hudson County i New Jersey. Byen ligger rett over Hudson-elva for Manhattan, og har 50,005 innbyggere (2010). Hoboken er en del av storbyområdet New York.
Stevens Institute of Technology ligger i Hoboken.
Ingolv Haaland
Ingolv Haaland (født 17. august 1973 ) er en komponist og pianist som i 2020 disputerte for sin doktorgrad (ph.d) Intercultural Musical Collaboration–Towards a Global Sound. Avhandlingen er levert som en egen innovativ webside, hvor komposisjoner, studio- og liveproduksjoner presenteres fra et innsideperspektiv. Avhandlingen kombinerer artistic research og popular musicology.
Ph.d i kunstfag, spesialisering i utøvende rytmisk musikk, ble avlagt ved institutt for rytmisk musikk, Fakultet for kunstfag, Universitetet i Agder. Fokusområder i Haalands forskning er Sørøst-Asia og Midtøsten.
Hoboken (New Jersey)
Hoboken er Frank Sinatras fødested, og har en park oppkalt etter han.
Ingolv Haaland
Karriere
Haaland har siden 2006 arbeidet i Sørøst-Asia, og fra 2012 Midtøsten med ulike musikalske prosjekter hvor han har samarbeidet med artister som libanesiske Abeer Nehme og kambodsjanske Ouch Savy. Han har tidligere arbeidet som frilansmusiker, musikalsk leder og arrangør for en rekke ulike artister i Norge og gjort turnéer med blant andre Rein Alexander, Egil Eldøen, repetitør for X Factor to sesonger (2009/10) og ulike teaterproduksjoner ved Den Nationale Scene og Kilden Teater.
2014-2018 arbeidet han i tillegg med forskningsprosjektet Music Without Borders – Traditional Music from Setesdal in meeting with world musicians. Platen Ferd (Grappa) er et resultat av dette kunstneriske utviklingsprosjektet med 56 artister fra 17 ulike land.
Ukraina under EM i friidrett 2006
Ukraina deltok utøvere under EM i friidrett 2006 som ble arrangert 7.–13. august 2006 i Göteborg. Utøvere fra Ukraina tok to medaljer under mesterskapet.
Les Misérables (1909)
Les Misérables er en amerikansk stumfilm fra 1909, regissert av J. Stuart Blackton.
Handling
Historien handler om Jean Valjean, en snill, lovlydig og anstendig mann som likevel har blitt uskyldig anklaget for en forbrytelse.
Men han stikker av fra fangenskapet, og lever i årevis i skyggen av lovens hevngjerrige og nådeløse mann: Javert.
Dobbeltspill
Dobbeltspill (originaltittel: Nightkill) er en engelskspråklig tysk-amerikansk thriller fra 1980 regissert av Ted Post. Filmen handler om en kvinne i et ulykkelig ekteskap. Hun har en elsker som tar livet av hennes rike ektemann. Planen er å komme seg unna med en haug penger ved hjelp av å spille et dobbelspill. Men etterhvert begynner uforklarlige ting å skje. Hovedrollen spilles av Jaclyn Smith, mens sentrale biroller spilles av James Franciscus, Mike Connors og Robert Mitchum.
Handling
Den vakre Kathy lever i et ekteskap sammen med den rike forretningsmannen Wendell i Arizona. Ekteskapet halter og ektemannen oppfører seg dårlig. Hun har derfor innledet et forhold til Steve, en av mannens forretningsforbindelser. Begge vet at ektemannen har gjemt unna store penger og de ønsker å gjøre noe drastisk med hele situasjonen. Til tross for isfronten blir hun lettere sjokkert når Steve tar affære og forgifter ektemannen. Deretter utgir han seg for å være ektemannen og flyr til Washington for å få fatt i en hemmelig bankboks som inneholder en million dollar. Samtidig har liket av ektemannen blitt lagt i fryseren hjemme hos henne. Men etterhvert får Kathy panikk og vil til å flytte liket av ektemannen til et sikrere sted. Men hun får sjokk når hun åpner fryseren og finner – ikke sin mann, men elskeren. Etterhvert oppdager hun at en ukjent person holder øye med henne.
Om filmen
Den har fått 3 av 5 stjerner i Den store film- og videoguiden.
ER
ER, Er, eR og er kan bety:
Dobbeltspill
Om filmen
Den ble ikke satt opp på norske kinoer, men ble utgitt på video av CP Entertainment rundt 1982.
I rollene
(utvalg)
Lam Rim
Lam Rim (Tib: lam "sti", rim "trinn") er en presentasjonen av Buddhas doktrine i tibetansk buddhisme, basert på utvidelser av Atishas rot-tekst En lampe for stien (A lamp for the path).
Historie
Da Atisha ble invitert til Tibet ba Djang Jup Ö ham om å gi en komplett og lett tilgjengelig oppsummering av doktrinen for å oppklare misforståelser -- spesielt det som virket som selvmotsigelser i sutraene og kommentartekstene som var knyttet til disse. Basert på denne forespørselen underviste Atisha (hans presentasjon ble senere kjent som Kadampa-tradisjonen i Tibet) i det som skulle bli kjent som Lam Rim for tibetanerne. Senere ble han også lovprist for denne innsatsen av de lærde ved Vikramalashila, hans opprinnelige kloster i India.
Siden Tsongkhapas Gelug-skole i hovedsak stammer fra og er basert på Kadampa-skolen, er det ikke overraskende at Thongkhapa skrev et av sine mesterverk om Lam Rim: Den Store Avhandlingen om Trinnene på Stien mot Oppvåkning (En. The Great Treatise on the Stages of the Path of Enlightenment Tib. Lam Rim Chen Mo), som er på ca. 1000 sider, og som hovedsakelig er basert på skriftlige kilder. Det finnes også en middels lang Lam Rim tekst av Tsongkhapa (200 sider), og en kort en Lam Rim Dudon (Tib.), som ofte blir resitert daglig av Gelug-tilhengere og som er omtrent 10 sider lang.
Filosofi
Det grunnleggende kriteriet i Lam Rim er en tredeling av de praktiserende, basert på hva slags motivasjon de har for sin religiøse aktivitet. (Merk at denne oppdelingen er forskjellig fra Triyana).
Individer som har motiv som handler om materielle fordeler i dette livet er ekskludert fra tredelingen.
Tre typer personer
Atisha skrev i "En Lampe på Stien" (vers 2) at man bør forstå at det finnes tre forskjellige typer personer:
Personer med lave motiver søker med alle midler lykke innenfor samsara; deres motiv er å oppnå en gunstig gjenfødsel, typisk i himmelsen. Buddhister anså at det tradisjonelt var tilhengere av andre religioner hørte til i denne gruppen.
Personer med middels motiv søker sin egen fred og gir avkall på jordiske gleder. Dette inkluderer stiene til Pratyekabuddhaer og Śrāvakaer, det tradisjonelle måler for Theravada-praksis (personlig frelse).
Personer med høye motiver søker (basert på sin innsikt i sin egen lidelse) med alle midler å stoppe lidelsen til alle vesener. Dette er Mahayana-stiene til samyaksambuddhaene.
Den trinnvise stien
Selv om alle Lam Rim-tekstene dekker de samme temaene, blir temaene organisert på forskjellige måter.
Atishas Lam Rim starter med Bodhicitta, det altruistiske sinn, fulgt av Bodhisattva-løftene, mens Gampopas Lam Rim starter med Buddhanatur, fulgt av Det Dyrebare Menneskelivet, og Tsongkapas tekster starter med Tillit til Guruen, fulgt av Det Dyrebare Menneskelivet, og fortsetter med Stiene på lavt, middels og høyere nivå. Gampopa og Tsongkhapa videreutviklet den korte rot-teksten til Atisha til et omfattende system for å forstå hele den buddhistiske filosofien. På denne måten blir temaer som karma, reinkarnasjon, Buddhistisk kosmologi, meditasjon og andre temaer frem til tantra forklart gradvis i en logisk rekkefølge.
Lam Rim-leksjonene er i essens veldig like Lamdre-leksjonene som Sakya-skolen bruker.
Per-Arne Kristiansen
Per-Arne Kristiansen (født 9. september 1959 i Hamar) er en norsk tidligere ishockeyspiller. Han representerte Storhamar Idrettslag.
Kristiansen spilte 14 sesonger for moderklubben Storhamar og 21 offisielle A-landskamper for Norge. Han ble seriemester 2. divisjon. Kristiansen debuterte så tidlig som i 1974 og var sentral i laget da Storhamar tok steget opp blant de beste midt på 1970-tallet. Kristiansen spilte 21 offisielle landskamper for Norge, og deltok under vinter-OL for Norge i 1984 i Sarajevo med 11.-plass.
Medisin
Medisin er den grenen av vitenskapen som tar for seg diagnose, behandling og forebyggelse av sykdom.
Retninger innen medisinsk kunnskap
Det finnes en rekke forskjellige retninger innen medisin. Denne artikkelen omhandler medisin som vitenskap slik den praktiseres i Europa og Nord-Amerika, den læren som også kalles skolemedisin i den hippokratiske tradisjon. Det finnes velutviklede medisinske systemer i andre deler av verden, som f.eks. tradisjonell kinesisk medisin (TKM) og den ayurvediske skole som har sin opprinnelse i India. Andre tilnærminger finnes i naturmedisin eller folkemedisin.
Grupper av medisinske midler
I Norge deles medisiner i tre grupper. Det er legemidler (medikamenter), naturlegemidler og naturmidler. De to førstnevnte godkjennes og kontrolleres av Statens legemiddelverk.
Vestlig medisinsk tradisjon
De forskjellige spesialfeltene av den naturvitenskapelige medisinen korresponderer med tilsvarende spesialiserte medisinske yrker, som jobber med spesifikke organer eller sykdommer. Det kan derfor være vanskelig å skille mellom vitenskapen og yrket.
Medisinsk vitenskap og medisinske yrker
Utøvelsen av et moderne helsevesen er avhengig av en økende gruppe av høyt utdannede fagfolk som må jobbe sammen. Leger har mange spesialiseringer og underspesialiseringer som blir listet opp lenger nede. Odontologi (tannhelsevitenskap) og psykologi blir sett på som separate disipliner fra medisinen, men er ofte sett på som medisinske fagfelt etter en bredere definisjon av ordet. Yrkesutøvere som sykepleiere og jordmødre behandler også pasienter og skriver ut medikamenter i enkelte land. I Norge kan blant annet tannleger skrive ut antibiotika og svakere smertestillende. Det moderne helsevesenet er avhengig av mange yrkesgrupper, deriblant sykepleiere, helsefagarbeidere, vernepleiere, ambulansearbeidere, radiografer, farmasøyter, apotekteknikere, fysioterapeuter, kiropraktorer, ergoterapeuter, ernæringsfysiologer, bioingeniører osv.
I Norge var det i 2018 29 yrkestitler som er beskyttet i henhold til «lov om helsepersonell» (§ 48) og dermed tilhører de medisinske disipliner som er anerkjent i landet. Utøvere av disse yrkene må autoriseres og ha lisens for å praktisere som helsepersonell i Norge.
Grunnlaget for vitenskapen om den menneskelige medisinen overlapper med veterinærmedisinen.
Medisinsk undervisning
Medisinsk legeutdanning er lang og krevende. I Norge består utdanningen av 6 år med universitetsutdannelse og 1,5 år med turnustjeneste. I Norge kan man studere medisin ved Universitetet i Oslo, Universitetet i Bergen, Norges teknisk-naturvitenskapelige universitet i Trondheim, samt Universitetet i Tromsø. Opptaket til profesjonsstudiet er tilnærmet bare basert på studiepoeng (karaktersnitt) fra videregående skole, og har i alle år krevd et relativt høyt karaktersnitt. I enkelte land som for eksempel USA må man ta en lavere grad først før man kan søke seg inn på selve embedsstudiet. Man skal da ut i turnustjeneste, som er lønnet og består av et år ved et sykehus og et halvt år i allmennpraksis. Mange norske studenter reiser ut av Norge for å studere medisin, spesielt til Sentral-Europa.
I Norge leder embedsstudiet til graden cand.med. (candidatus/candidata medicinae). Medisinstudenter blir titulert stud.med. I USA får man graden 'Doctor of Medicine' (forkortet 'M.D.'), i Tyskland er det vanlig å avslutte med den lavere profesjonsdoktorgraden 'Doktor der Medizin' (Dr. Med.), mens i andre land som Storbritannia bruker man betegnelsen 'Bachelor of Medicine/Bachelor of Surgery' (forkortet M.B.B.S. eller M.B.B.Ch.).
Etter fullført turnus kan man ta jobb i allmennpraksis eller man kan ta jobb som assistentlege på et sykehus. Man kan da også gå over til å spesialisere seg, noe som kvalifiserer til overlegestilling. Man kan også utdanne seg i en akademisk retning ved å ta en doktorgrad. Mange leger velger å gjøre begge deler. Den norske doktorgraden, dr. med. (doctor medicinae), er ikke den samme som den tyske graden Dr. Med., ettersom den norske mer tilsvarer en tysk habilitasjonsgrad, altså en akademisk doktorgrad, motsatt den profesjonsrettede Doktor der Medizin.
Utdanning og arbeid
Det ser ut til at mangelen på helsefagarbeidere og tannleger vil fortsette å øke i Norge. Behovet for psykologer, ergoterapeuter og vernepleiere vil også øke en god del, viser beregninger frem til 2020 gjort av Statistisk sentralbyrås forskningsavdeling. Selv i de store byene med utdanningsinstitusjoner kan det være vanskelig å rekruttere spesialister. Operasjonssykepleiere er en gruppe som minsker. Regionalt kan det være vanskelig å rekruttere helsepersonell, spesielt i små utkantkommuner.
Juridiske restriksjoner
I de fleste land er det forbudt å praktisere medisin uten korrekt utdannelse i fagfeltet. I Norge må leger og annet helsepersonell ha autorisasjon for å utøve sitt yrke innenfor helsetjenesten.
Det er Statens helsetilsyn ved Fylkeslegekontorene som vurderer om leger og annet helsepersonell har opptrådt uaktsomt og bør miste lisensen. Statens autorisasjonskontor for helsepersonell fører lister over innehavere av autorisasjoner/lisenser og tildeler hver enkelt helsepersonellnummer, også kalt ID-nummer.
Utenfor helsetjenesten reguleres virksomheten til såvel autoriserte som uautoriserte yrkeskategorier av «lov om alternativ behandling av sykdom»
VM i moderne femkamp 2019
VM i moderne femkamp 2019 ble arrangert i Budapest i Ungarn fra 2. til 9. september 2019.
Shanghai museum
Shanghai Museum (kinesisk: 上海博物館) er et museum for kinesisk kunst og kulturhistorie, plassert på Folkets plass i sentrum av Shanghai, i Folkerepublikken Kina.
Museumsbygningen
Byggearbeidene startet i august 1993 og ble innviet i 1996. Den er 29.5 meter høy og har fem etasjer, og har en gulvflate på 39 200 m².
Bygningen er tegnet av en lokal arkitekt, og har fått form som en gammel bronsegryte med tre føtter, til å koke mat i. Det sies at inspirasjonen ble hentet fra en av gjenstandene i museets egen arkeologiske samling, en gryte som kan sees i utstillingene. Bygningen har rund topp og firkantet fotavtrykk, noe som symboliserer den gamle oppfatningen i Kina at himmelen er rund, jorden firkantet.
Samlingene
Museet har en samling på over 120 000 gjenstander. Samlingen omfatter arkeologiske gjenstander av bronse og keramikk, ved siden av samlinger innen kalligrafi, møbelkunst, jade, numismatikk, malerkunst og skulptur. De faste utstillingene er fordelt over elleve gallerier og tre haller for midlertidige utstillinger.
Shanghai museum har atskillige objekter av stor nasjonal verdi, bl.a. bronsespeil fra Han dynastiets tid.
Adam Brown (skuespiller)
Brown studerte ved Middlesex University i London, hvor han møtte Clare Plested og var med på å grunnlegge den britiske teatertruppen Plested and Brown. Brown har skrevet manus og fremført i syv av teatertruppens oppsetninger. Han har flere ganger opptrådt under Edinburgh Festival, i tillegg til å turnere sammen med Plested and Brown over hele Storbritannia i tillegg til flere opptredener i blant annet Armenia, Sør-Korea og New Zealand.
Diamphidia
Diamphidia er en slekt av biller som tilhører familiegruppen bladbiller (Chrysomelidae).
Utseende
Middelsstore (gjerne 10-12 millimeter), avlangt-ovale, blankt brunrøde jordlopper, gjerne med svarte flekker.
Levevis
Både larvene og de voksne (imago) billene lever på planter i familien Burseraceae, særig Commiphora africana. Larvene eter på bladene av vertsplanten, delvis beskyttet av et lag med inntørkede ekskrementer. Når de er fullvoksne, graver de seg ned i jorda og kapsler seg inn i en kokong av jord.
Utbredelse
Slekten er utbredt i Afrika fra Etiopia i nord til Sør-Afrika i sør, mest i den sørlige delen.
Systematisk inndeling
Listen er ufullstendig.
Bundesliga 2000–2001
Bundesliga 2000–2001 var den 38. sesongen siden opprettelsen av ligaen. Den ble spilt i tidsrommet fra 11. august 2000 til 19. mai 2001.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
EM i luftvåpen 2000
EM i luftvåpen 2000 (europamesterskapet i skyting) ble arrangert i München i Tyskland i 2000.
Sven Lien
Sven Helge Lien (født 4. august 1958 i Drøbak) er en norsk tidligere ishockeyspiller. Han representerte Furuset Idrettsforening.
Lien spilte 32 offisielle landskamper for Norge, og deltok under Vinter-OL for Norge i 1984 i Sarajevo med ellevteplass.
Takua Thung (kommune)
Amphoe Takua Thung er den sørligste kommunen i provinsen Phang Nga i det sørvestre Thailand. Den ligger både ved Andamanhavet i vest og ved Phang Nga-bukten i sørøst. I sør skiller Pak Phra-kanalen kommunen fra øya og provinsen Phuket, med forbindelse over Sarasin Bridge.
Kommunesenteret er småbyen Takua Thung med anslagsvis 3 000 innbyggere. Kommunens samlede areal er på 610,8 km², mens folketallet i 2005 var i alt 40 392. Kommunen er den nest mest folkerike i provinsen Phang Nga. En fjerdedel av innbyggerne bor på sletteområdet rundt turistsenteret Khok Kloi.
Kommunens tettsteder (fra nordøst til sørvest) er:
Befolkningen er i stor grad buddhister, med innslag av muslimer i sørøst, rundt Khok Kloi. Det buddhistiske tempelet Wat Kaeo Mani Si Mahathat er en viktig severdighet med museum.
Alessandro Velotto
Alessandro Velotto (født 12. februar 1995) er en italiensk vannpolospiller.
Takua Thung (kommune)
Geografi og dyreliv
Kommunen utgjøres av den brede lavsletten langs Andamanhavet i vest og Phang Nga-bukta i sør og øst, med en rekke kalksteinsøyer i bukta. Den mest kjente er den nåleformede James Bond Island (Ko James Bond), kjent fra filmen Mannen med den gyldne pistol fra 1974. Andre øyer er blant annet Ko Raya Ring, Ko Yai, Ko Phrao og Ko Phanak.
I øst renner en rekke mindre elevr ut i Phang Nga-bukta og skaper mangrove- og delta-biotoper med innslag av skilpadder og rikt fiskeliv i havet.
I nord når de skogkledde åsene opp i 601 meter, og en 300-500 meter høy åsrygg går langs hele vestgrensen mot nabokommunen Thai Mueang.
Samferdsel, økonomi og utdanning
Riksvei 4 går gjennom hele kommunen gjennom lavlandet, og det er motorveistandard fra Khok Kloi og ned til Sarasin Bridge og Phuket. Phuket internasjonale lufthavn ligger 17 km fra kommunegrensen i sør. Det er god mobildekning i hele det bebygde området.
Turisme er viktigste levevei, med en rekke hoteller og fasiliteter langs Khao Pilai Beach, som utgjør vestkysten. James Bond Island er også et viktig reisemål. Ellers drives kystfiske og dyrking av kokos, bananer, ananas, gummitrær, grønnsaker og krydder.
Det er en geysir ute ved kysten ved Khok Kloi, og her utvinnes termisk elektrisitet med en regional transformatorstasjon like ved riksvei 4.
Det er en rekke skoler i kommunen, og helt i nordøst ligger Phang Nga Technology and Agricultural College som gir teknisk-naturvitenskapelig yrkesutdanning for hele Phang Nga provins.
Rolf Groven
Rolf Dagfinn Groven (født 11. mars 1943) er en norsk bildekunstner fra Fræna i Møre og Romsdal.
Etter realartium i Molde studerte han byplanlegging i Manchester og arkitektur ved NTH i Trondheim. Etter å ha praktisert som arkitekt i fire år ble han billedkunstner på heltid.
Han debuterte på Høstutstillingen i 1971 med et maleri av Maria og Jesus-barnet som vietnamesere, forbrent av napalm. Han ble også kjent gjennom bildet «Rolv Wesenlund og Mona Lisa» i 1971.
Mange av bildene er sterkt samfunnskritiske med støtte til miljøvernbevegelsen og til motstand mot EU, for eksempel «Oljeferden i Hardanger» (1975) og «Bruer og ferge», som begge er malt fritt etter Adolph Tidemand og Hans Gudes «Brudeferd i Hardanger», og «Alta» (1980).
Liste over landbruksredskaper
Liste over Landbruksredskap:
Rolf Groven
Groven har flere ganger provosert med sin politiske kunst. I 1999 ble det oppstyr over maleriet «Kinder, Kirche, Küche». Dette maleriet viser blant annet statsminister Kjell Magne Bondevik i en badestamp sammen med Carl I Hagen, og et spedbarn med Vidar Kleppes ansikt som sitter på fanget til den nakne Valgerd Svarstad Haugland. Dette bildet ble refusert fra Høstutstillingen i 1999. Hans ironiske portrett av pave Benedikt XVI ble nektet vist på filmfestivalen i Krakow. Nasjonalgalleriet har kjøpt to av Grovens malerier - blant annet Atomgutten. Bildet La elva leve ble gitt som gave og henger i Sametinget.
Rolf Groven var tidligere gift med Gro Isachsen.
ES
ES, Es, eS og es kan bety:
Nam Song
Nam Song er en liten elv i Laos som renner gjennom byen Vang Vieng. Det er et populært turistmål for mennesker som liker å se den laotiske landsbygda på vei nedover elva i kajakk. Elva er omgitt av flotte karstfjellformasjoner. Flere barer har blitt bygd på elvebredden nord for Vang Vieng for å tiltrekke turister som flyter forbi.
Kirke-, utdannings- og forskningsdepartementet
Kirke-, utdannings- og forskningsdepartementet var et norsk departement i perioden 1991–2001.
Da regjeringen Syse tiltrådte 16. oktober 1989, ble det tidligere Kirke- og undervisningsdepartementet bestemt splittet i Utdannings- og forskningsdepartementet (statsråd Einar Steensnæs) og Kirke- og kulturdepartementet (statsråd Eleonore Bjartveit) fra og med 1. januar 1990.
Regjeringen gikk av et år etter, og regjeringen Brundtland II overtok 3. november 1990. Kirkesakene ble da besluttet overført, slik at Kirke-, utdannings- og forskningsdepartementet oppstod fra 1. januar 1991 (statsråd Gudmund Hernes). Åse Kleveland ble samtidig leder av Kulturdepartementet.
Øvrige statsråder i Kirke-, utdannings- og forskningsdepartementet var:
Da regjeringen Bondevik II overtok 19. oktober 2001, ble det bestemt ny inndeling fra 1. januar 2002: Kultur- og kirkedepartementet (statsråd Valgerd Svarstad Haugland) og Utdannings- og forskningsdepartementet (statsråd Kristin Clemet).
For en fullstendig oversikt over disse fagområdenes departementstilknytning fra 1814 til i dag, se Kirke- og undervisningsdepartementet
Terrorpatruljen
Terrorpatruljen (originaltittel: Nighthawks) er en amerikansk actionthriller fra 1981 regissert av Bruce Malmuth. Filmen handler om politimann som jager en europeisk terrorist i USA. Hovedrollen spilles av Sylvester Stallone, mens sentrale biroller spilles av Billy Dee Williams, Lindsay Wagner, Persis Khambatta, Nigel Davenport og Rutger Hauer.
Økonomi og popularitet
Filmen innbrakte ca $20 millioner på verdensbasis, hvorav $15 millioner i USA.
Filmens produksjonskostnadene var på $5 millioner.
Anmelderne
Terrorpatruljen har fått 74 % på Rotten Tomatoes. Den ble godt mottatt av anmelderne i Variety og The New York Times, mens anmelderen i Time Magazine var negativ.
Den ble godt mottatt av Aftenpostens anmelder som blant annet skrev: «Regissøren har maktet å legge nerve og et strøk av virkelighet i bildene». Anmelderen gav også ros til skuespillerne, spesielt Sylvester Stallone og Rutger Hauer.
Mr. Brooks
Mr. Brooks er en amerikansk thriller fra 2007, regissert av Bruce A. Evans. Filmen ble sluppet på amerikanske kinoer 1. juni 2007, og kom på DVD og Blu-ray 23. oktober 2007. Hovedrollene spilles av Kevin Costner, Demi Moore, Dane Cook og William Hurt. Filmen følger en forretningsmann og seriemorder (Kevin Costner) som blir presset til å ta på seg en protesjé (Dane Cook) og begå et drap.
Handling
Earl Brooks (Kevin Costner) er en velstående og vellykket forretningsmann som blir kåret av handelskammeret i Portland, Oregon til «Man of the Year». Men Brooks lever et hemmelig liv som seriemorder, kjent som «Thumbprint Killer». Brooks har de siste to årene gått på NA- og AA-møter for å klare å undertrykke sin egen trang til å drepe. Han har ikke begått noen drap på to år, men nå blir blodtørstigheten hans stadig mer påtrengende. Dette vises i filmen gjennom at Brooks' har et imaginært alter ego ved navn «Marshall» (spilt av William Hurt), som representerer Brooks' mørke side og som blir stadig mer insisterende og pågående. Til slutt gir Brooks etter og dreper et ungt par i en leilighet, og avsetter ofrenes blodige fingeravtrykk på en lampeskjerm på åstedet. Dette er en del av Brooks' vanlige modus operandi, som han fortsetter å følge ved å rydde opp på åstedet og brenne klærne han brukte under drapene. Først etterpå oppdager han at gardinene i leiligheten var fratrukket under drapet, og at vinduene vendte ut mot en annen bygård.
Brooks' datter Jane (Danielle Panabaker) kommer uventet hjem, etter å ha droppet ut av college i Palo Alto, California. Hun oppsøker Brooks på kontoret og ber om jobb i selskapet hans. Samme dag dukker «Mister Smith» (Dane Cook) opp på Brooks' kontor og truer med å gå til politiet med fotografier av hans seneste drap, med mindre Brooks tar Smith med på sitt neste drap. Motstrebende går Brooks med på dette. Brooks' kone Emma (Marg Helgenberger) avslører at Jane sluttet på college fordi hun er gravid. Brooks-familien får deretter besøk av politi fra Palo Alto som vil snakke med Jane om et øksedrap som skjedde i nærheten av skolen hennes. Marshall og Brooks innser at det var Jane som begikk drapet, og de vurderer å la henne havne i fengsel for å «redde henne» fra å bli som dem. Til slutt velger Brooks å fly til Palo Alto med en falsk identitet, og begå et lignende mord slik at det ser ut som om den samme drapsmannen har drept igjen. Datteren Jane blir frifunnet fordi hun var hjemme hos foreldrene da det andre drapet fant sted.
Mr. Brooks forklarer sin plan til Smith, som går med på å drepe ham. Brooks tar Smith med til en kirkegård hvor de finner en åpen grav. Planen er at Smith skal skyte Brooks slik at han faller ned i graven, og Smith skal dekke ham med nok jord til at liket ikke vil være synlig. Neste dag vil graven bli tildekket fordi det skal nedsettes en kiste i den under en begravelse, og Brooks' lik vil derfor aldri bli funnet. Smith prøver å skyte Brooks, men Brooks avslører at han tidligere hadde brutt seg inn Smiths leilighet og bøyd tennstiften på pistolen hans, i tilfelle han skulle ombestemme seg. Brooks innser at han ønsker å leve for å se barnebarnet sitt, og han dreper Smith og skjuler liket av ham i den åpne graven.
På bakgrunn av DNA-beviset fra Smiths urin er det Smith som blir identifisert som «Thumbprint Killer», og Brooks går tilbake til sitt vanlige liv. Brooks ringer etterforsker Atwood med en mobiltelefon han har stjålet, og han spør henne hvorfor hun begynte i politiet. Hun svarer at hennes velstående far ønsket seg en gutt, og hun vil lykkes for å bevise at hun er bra nok. Atwood sporer samtalen før Brooks legger på, og hun innser at Thumbprint Killer fremdeles er på frifot. Den natten har Brooks et mareritt hvor han drømmer at Jane dreper ham, noe som tyder på at han frykter Jane vil bli som ham.
Statsminister
Statsminister er en nordisk betegnelse på regjeringssjefen i en stat, og benyttes i Sverige, Finland (på svensk), Norge, Danmark og Island. I andre land brukes statsminister om ministre av lavere rang enn regjeringssjef, mens regjeringssjefen omtales som førsteminister (pääministeri (Finland, på finsk)), prime minister (blant annet Storbritannia), Forbundskansler (blant annet Tyskland), ministerpresident (Ministerpräsident, tyske forbundsstater), premier ministre (blant annet Frankrike), rådspresident (presidente del consiglio Italia) eller regjeringspresident (presidente del gobierno Spania).
I Tyskland brukes betegnelsen Staatsminister om enkelte parlamentariske statssekretærer på forbundsstatsnivå, for eksempel statsminister hos forbundskansleren, og om regjeringsmedlemmer på forbundsstatsnivå i Bayern, Hessen, Rheinland-Pfalz og Sachsen. I Frankrike og Storbritannia brukes betegnelsen Ministre d'Etat/Minister of State om ministre med ansvar for deler av et departements saksfelt.
I Danmark hadde regjeringssjefen tittelen premierminister 1848–1856 og konseilspræsident 1856–1918.
Gösta Hammarlund
Gustav Harald Hammarlund, eller Gösta Hammarlund, (født 30. januar 1903 i Stockholm, død 12. juli 1987 i Oslo) var en svensk-norsk tegner og journalist.
Ungdom
Gösta Hammarlund var sønn av skipsreder Fred. Olsen. Han var født utenfor ekteskap, og bodde den første delen av sitt liv i Stockholm hos familien Hammarlund. I 1916 flyttet han til Oslo, der han fikk handelsutdannelse og sin første yrkespraksis. Han arbeidet fra 1925 til 1937 som shipping-agent i rederiet Fred. Olsen & Co., både på Tenerife og i Oslo.
Avistegning
Gösta Hammarlund var selvlært som tegner. I 1940 ble han kalt til Dagbladet av nyhetsredaktør Gunnar Larsen, og han lagde  tegneserien Jungle-Jack, en parodi på andre serier som Fantomet og Tarzan, men ble seinere samme år fast avistegner etter Thoralf Klouman. Han hadde sin daglige tegning på side tre, der han med karakteristisk løs strek og typiske Oslo-tekster kommenterte hverdagens hendelser. Han tegna også portretter til lørdagsintervjuene, samt konsert- og teatertegninger, og skreiv en periode petiter under signaturen «Flaneur».
Bøker
Gösta Hammarlund utgav romanen Møte med fru Brontze i 1939 og flere samlinger med avistegningene sine. Han illustrerte en lang rekke bøker, blant annet C. Brahms' og S. J. Simons Et fornemt hus (1947), Ludvig Holbergs Jeppe på Bjerget (1962), Gunnar Larsens Berømte elskovspar (1951) og flere bøker av Johan Borgen, Peder W. Cappelen, Vidar Sandbeck og flere.
Birger Tingstad
Birger Arnfinn Tingstad (født 12. desember 1939, død 25. desember 2012 på Smøla) var en norsk fotballspiller. Han spilte på 1960-tallet på midtbanen til Rosenborg. Tingstad debuterte som 17-åring i 1957, og var med til og med 1970. Totalt spilte han 180 offisielle kamper for RBK og scoret 41 mål. Han ble norgesmester i 1960 og 1964 og seriemester i 1967.
Han ble karakterisert som en intelligent pasningslegger, men hadde også et hissig temperamentet som ga ham kallenavnet «Bikkja». Han døde 25. desember 2012.
Han representerte også Rosenborg i ishockey.
Tørris Johnsen Worum
Tørris Johnsen Worum (født 1784 på Ytterøy, død 4. mai 1834) var en norsk gårdbruker og stortingsrepresentant.
Han var sønn av sersjant John Tørrissen Worum og Elen Madsdatter fra Sparbu. Tørris Johnsen Worum ble selv gift med Ingeborg Olsdatter Holing fra Åsen, enke etter gårdbruker Henrik Andersen Westrum. Hennes sønn fra sitt første ekteskap var ordfører og stortingsmann Anders Sandstad. Tørris Johnsen Worum ble således gårdbruker på gården Sandstad på Ytterøy, som han overdro til stesønnen i 1826. Han ble far til ordfører og stortingsmann Johannes Tørrissen Worum.
Før han ble gårdbruker, fullførte Worum utdannelse som underoffiser i 1807, og fikk kommandersersjants grad. Året etter deltok han i slaget ved Trangen. I 1814 ble han tilbudt grad og stilling av offiser, men trådte heller ut av tjeneste. Worum var medlem av matrikuleringskommisjonen i 1818 og forlikskommissær fra 1820. Han var innvalgt på Stortinget fra Nordre Trondhjems amt for perioden 1824–1826, men ble permittert den 29. juni 1824 på grunn av sykdom. Worum var medlem av Stortingets militærkomité.
Usbekistan under OL
Usbekistan deltok første gang i olympiske leker som selvstendig nasjon under Vinter-OL 1994 på Lillehammer, og har siden deltatt i samtlige påfølgende vinter- og sommerleker. Utøvere fra Usbekistan har tidligere deltatt som en del av Sovjetunionen (1952–1988) og SUS (1992).
Rana Fotballklubb
Rana Fotballklubb (stiftet 4. desember 2017) er en fotballklubb fra Mo i Rana i Nordland, som spiller i 3. divisjon. Klubben ble til under meget omstridte omstendigheter og under et usedvanlig høyt press fra kommunens næringsliv, mot de etablerte klubber Mo IL og IL Stålkameratene.
I etterkant har først Mo IL, deretter Stålkameratene, startet opp med seniorfotball igjen.
Sammenslåingen
Rana FK ble stiftet 4. desember 2017, etter at Mo IL og Stålkameratene ble slått sammen til en felles satsing. Fra 2018-sesongen startet barne- og ungdomsavdelingen i klubben opp, mens A-laget var planlagt å starte opp fra 2019-sesongen. Stålkameratene spilte i 2018 i 3. divisjon, mens Mo IL spilte i 4. divisjon. Etter at Stålkameratene rykket ned og Mo IL ikke klarte å rykke opp ble det klart at Rana FK ville starte opp i 4. divisjon i 2019. Klubben overtok lisensen til Stålkameratene, og alle spillerne i både Stålkameratene og Mo IL ble overført til Rana FK. I oktober 2018 overtok Rana FK klubbhuset til Mo IL.
Sesongen 2019
Rana Fotballklubb spilte sin første sesong i 2019, og vant seriespillet uten å ha tapt en eneste kamp. De kvalifiserte seg dermed til playoff mot Tverrelvdalen IL, som vant tilsvarende divisjon i Finnmark. Da Tverrelvdalen ikke ønsket å spille om plass i tredjedivisjon, rykket Rana direkte opp.
Sesongen 2021
Sesongen 2020 ble avlyst grunnet koronapandemien. Rana Fotballklubb spilte derfor sin andre sesong i 2021, der kun halve sesongen ble spilt. Dette skyldtes den samme pandemien. I mellomtiden hadde hovedtrener Tore Arne Jakobsen gått av med umiddelbar virkning, etter en uenighet med styret om klubbens satsningsstrategi. Thor André Olsen, som tidligere hadde vært trener i både Mo Idrettslag og Stålkameratene, tok over etter Jakobsen.
I forkant av sesongen 2021 ble Rana tippet som en av de svakere lagene. Klubben berget plassen, og endte på 8. plass ved sesongens slutt.
Spellemannprisen 1978
Spellemannprisen 1978 var den syvende utgaven av Spellemannprisen og ble delt ut 24. februar 1979 i Chateau Neuf i Oslo. Erik Bye ble tildelt juryens hederspris for sitt arbeid med norske folkeviser og Petter Dass-viser. Jan Garbarek, som lenge hadde vært tilknyttet et tysk plateselskap og derfor ikke kunne nomineres i ordinære klasser, fikk en spesielt opprettet spesialpris. I stedet for en felles vokal-pris, og pop/rock-klasser ble det delt ut priser for årets mannlige og kvinnelige vokalist-plate dette året. Det ble i tillegg delt ut priser for instrumental-plate og verbal-plate i stedet for åpen klasse, mens det ikke ble delt ut pris i klassen barneplate.
Utdelingen ble overført på både radio og TV av NRK, begge steder i opptak. Arve Tellefsen ledet utdelingen, mens Egil Monn-Iversen som vanlig var orkesterleder.
Rundt 160 plateinnspillinger var påmeldt til utdelingen. Disse ble vurdert av en jury bestående av, Kari Stokke, Brynjar Hoff, Stein Dag Jensen, Svein Christiansen og Mona Levin og med Yngvar Holm som jurysekretær.
Øvrige nominerte
Årets kvinnelige vokalist-plate:
Årets mannlige vokalist-plate:
Årets folkemusikk- og gammeldansplate:
Årets jazz-plate:
Årets klassiske plate:
Årets instrumental-plate:
Årets vise-plate:
EM i luftvåpen 2001
EM i luftvåpen 2001 (europamesterskapet i skyting) ble arrangert i Pontevedra i Spania i 2001.
Vi er våre fjell
«Vi er våre fjell» (armensk: Մենք ենք մեր լեռները, Menk jenk mer lernere), også kjent som «Bestemor-bestefar» (armensk: տատիկ-պապիկ, tatik-papik), er et stort monument nord for Stepanakert, hovedstaden i Republikken Artsakh. Monumentet ble ferdigstilt i 1967 av Sargis Baghdasarjan og er allment ansett som et symbol på den armenske arven i Nagorno-Karabakh. Monumentet er laget av vulkansk tufa og forestiller en gammel mann og kvinne, som representerer fjellfolket i Karabakh. Monumentet er fremtredende i Artsakhs våpenskjold.
Cicindela japonica
Utbredelse
Cicindela japonica finnes i Asia.
Utseende
Cicindela japonica har en mørk matallisk farge. Den varierer fra dyp blå og grønn til mer rustrød. Også følehornene og beina har den samme fargen. Den har et sammensatt mønster av lyse runde flekker som danner noe som ligner tverrbånd på oversiden av dekkvingene. Kjevene og munnskjoldet (clypus) har ikke matalisk glans, men er lyst, med mørkere ytterkanter (tenner).
Levevis
Cicindela japonica finnes i tilknytning til åpne solrike tørre lokaliteter. Både de voksne og larvene lever som rovdyr. Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Austin College
Ved universitetet var det 1 354 studenter og 134 vitenskapelig ansatte i 2006, og samme året var skolepengene US$ 15 340. Studiene gis opp til mastergradsnivå.
Estland under Sommer-OL 2000
Estland under Sommer-OL 2000. Trettitre sportsutøvere fra Estland deltok i elleve sporter under Sommer-OL 2000 i Sydney. De kom på delt 46.-plass med en gull- og to bronsemedaljer. Seileren Tõnu Tõniste var landets flaggbærer under åpningsseremonien.
Kvadratfot
En kvadratfot er et arealmål brukt i USA og angir arealet til et kvadrat hvor sidene er av lengde én fot. En kvadratfot tilsvarer 0,09290304 kvadratmeter. Det går knapt 11 (eksakt 10,7639) kvadratfot på én kvadratmeter. Kvadratfot er ikke en SI-enhet.
The World for God
«The World for God» er en kristen engelsk hymne, skrevet av Evangeline Booth i 1934.
Pinnebrød
Pinnebrød er grillet brød på pinne, som man ofte spiser sammen med pølser utendørs. Særlig blant speidere og andre turgåere som gjerne griller ved bålet, er pinnebrød populært.
The World for God
Norsk versjon
Den norske tittelen er «Verden for Gud».
Pinnebrød
Til pinnebrød benyttes en gjærdeig, Deigen består vanligvis av hvetemel, bakepulver, salt og vann, men det kan varieres. Deigen som kan bli forberedt i forvegen og ha med i en plastpose. Deigen kan også være tørrstoff som blandes ferdig med tørrgjær i en boks/pose, og tilsettes væske før deigen skal brukes. Litt olje eller margarin gjør deigen smidig. Etter heving trilles deigen ut i fingertykke pølser, som så tvinnes eller surres rundt en pinne eller pølsespidd, og bakes over bålglørne i 2-5 minutter alt etter varmen eller avstanden til glørne.
I Danmark kalles det for «snobrød» og Sverige for «pinnbröd».
Michaël Bodegas
Michael Bodegas (født 3. mai 1987) er en italiensk vannpolospiller.
Han representerte Italia under Sommer-OL 2016 i Rio de Janeiro, der han tok bronse i herrenes turnering.
Moscow Clad in Snow
Moscow Clad in Snow er en amerikansk stumfilm fra 1909 regissert av Joseph-Louis Mundwiller.
Trichoxys
Trichoxys er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, kontrastrikt tegnede trebukker. Artene kan minne noe om vepser. De er brunsvarte med lyse tegninger, eller mer eller mindre gulbrune. Antennene er spinkle og kortere enn kroppen. Pronotum er rundet, litt innsnevret ved roten. Dekkvingene er litt avsmalnende bakover. Beina er slanke, men ikke påfallende lange.
Levevis
Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.
Utbredelse
Slekten lever nesten bare i Mexico, men én av artene går sør til Panama.
Gilles Dossou-Gouin
Gilles Dossou-Gouin (født 29. august 1957 i Porto-Novo i Benin, død 30. september 2016 i Molde ) var en beninsk fribyforfatter bosatt i Molde.
Dossou-Gouin studerte kriminologi og var utdannet kriminaletterforsker. Han jobbet mellom 1992 og 1994 med rehabilitering og veiledning av kriminell ungdom i Benin. Etter at han som lyriker utga en roman, ble han intervjuet av riksmediene, hvor han uttalte seg kritisk om styresmaktene. Uttalelsene førte til arrestasjon og tortur, hvorpå Dossou-Gouin flyktet til Senegal i 1997. Han jobbet blant annet som journalist og skuespiller i hovedstaden Dakar, mens han ga forelesninger om menneskerettigheter på universitetet.
I 2005 kom han til Molde gjennom Bjørnsonfestivalens fribyforfatter-ordning. I 2008 ble han tatt opp som medlem av Norsk Forfattersentrum, og i 2012 ble han medlem av både Den norske Forfatterforening og Norsk faglitterær forfatter- og oversetterforening.
Militærkuppet i Myanmar 2021
Militærkuppet i Myanmar 2021 er et pågående militærkupp i Myanmar, som startet på morgenen 1. februar 2021, noen timer før den nyvalgte nasjonalforsamlingen skulle møtes for første gang etter valget i 2020.
Regjeringsleder Aung San Suu Kyi, president Win Myint og flere andre ledere av regjeringspartiet ble arrestert av landets militære styrker, Tatmadaw. Militæret innsatte general Min Aung Hlaing som landets leder, og visepresident Myint Swe ble innsatt som fungerende president.
Bakgrunn
Militæret innførte ett års unntakstilstand i Myanmar.
Protester
En gruppe burmesiske og thailandske demonstranter demonstrerte mandag mot kuppet foran Myanmars ambassade i nabolandet Thailand, som allerede hadde pågående demonstrasjoner. Blant demonstrantene var kjente thailandske opposisjonelle som Thanathorn Juangroongruangkit, Parit Chiwarak og Panusaya Sithijirawattanakul. Det oppsto sammenstøt med thailandsk politi, som til slutt fjernet demonstrantene. Thailands visestatsminister, Prawit Wongsuwan, uttalte at kuppet var «et innenlandsk anliggende».
I helgen den samme uken var det store demonstrasjoner innenlands i Myanmars hovedstad Naypyidaw, samt i Yangon og andre byer i landet. Demonstrasjonene fortsatte mandagen etter, og politiet tok vannkanoner i bruk mot folkemengdene. Ifølge demonstrantene var det kjemikalier i vannet. Demonstrantene tok i bruk trefinger-tegnet fra The Hunger Games, som har blitt et symbol for demokratibevegelsen i Sørøst-Asia siden det først ble tatt i bruk under statskuppet i Thailand i 2014.
Internasjonale reaksjoner
Flere internasjonale organisasjoner, som De forente nasjoner, ASEAN og Den europeiske union fordømte kuppet og arrestasjonene av landets ledere, og oppfordret partene til dialog. USAs president Joe Biden kalte kuppet et direkte angrep på Myanmars overgang til demokrati, og varslet at USA vurderer sanksjoner mot landet, og presiserer at de støtter ethvert demokrati som er under angrep.
Norge gikk også ut med en uttalelse der de fordømte kuppet og oppfordret militæret til å følge demokratiske spilleregler. De krever samtidig at Aung San Suu Kyi og de andre arresterte lederne løslates.
Referanser
<References />
Denis Reul
Denis Reul (født 29. juni 1989) er en tysk ishockeyspiller.
Han spiller for den tyske klubben Adler Mannheim
Jill Scott
Jill Scott (født 4. april 1972) er en amerikansk soul- og R&B-sanger, poet og skuespiller.
Kjell Hvidsand
Kjell Hvidsand (født 16. januar 1941, død 14. november 2014) var en norsk fotballspiller, han spilte på venstrebacken til Rosenborg. Han ble norgesmester i 1960 og 1964 og seriemester i 1969.
Arne Lyngstad
Arne Lyngstad (født 10. mai 1962 i Verdal, død 30. mai 2019 i Trondheim) var en norsk historiker, organisasjonsmann og politiker (KrF) som var stortingsrepresentant for Nord-Trøndelag 1997–2005.
Bakgrunn
Arne Lyngstad var sønn av rektor og KrF-politiker Arnolf Lyngstad og lærerinne Svanhild Aasen.